ROMÂNIA

JUDEȚUL TIMIȘ

COMUNA CRICIOVA

CONSILIUL LOCAL

**HOTĂRÂRE**

 **privind aprobarea Regulamentului de acordare a voucherelor de vacanță pentru personalul din cadrul aparatului de specialitate al primarului comunei Criciova**

 Având în vedere Referatul primarului prin care se solicită aprobarea Regulamentului privind acordarea voucherelor de vacanță pentru personalul din cadrul aparatului de specialitate al primarului comunei Criciova

 În conformitate cu prevederile:

* Art. 26 din Legea-cadru nr.153/2017 privind salarizarea personalului plătit din fonduri publice;
* Art. 1 alin (2) din Ordonanța de Urgență a Guvernului nr.8/2009 privind acordarea voucherelor de vacanță , cu modificările și completările ulterioare;
* Art. 2 si 3 din Hotărârea Guvernului nr.215/2009 pentru aprobarea Normelor metodologice privind acordarea tichetelor de vacanță, cu modificările și completările ulterioare;

În temeiul art.129 alin 2 lit a , art 139 alin 1, art 196 pct 1 lit b din OUG 57/2019 privind Codul adminstrativ

**HOTĂRĂȘTE**

 **Art.1 -** Aprobarea Regulamentul privind acordarea voucherelor de vacanță pentru personalul din cadrul aparatului de specialitate al primarului comunei Criciova, cuprins în anexa ce face parte integrantă din prezenta hotărâre.

 **Art.2 -** Cu ducerea la îndeplinire a prezentei hotărâri se încredinţează primarul comunei Criciova și compartimentul contabil.

 **Art.3 –** Prezenta hotărâre se comunică:

- Instituției Prefectului – Județul Timiș

- primarului comunei Criciova

- compartimentului contabil

- se face public ă prin afișare și publicare pe pagina de internet

 PREȘEDINTE DE ȘEDINȚĂ

 BIRLAD IOANA CRINA AVIZAT PT LEGALITATE

NR 38/\_26.07\_2019

 **Anexa la HCL nr.38/26.07.2019**

**REGULAMENT ACORDARE VOUCHERE DE VACANȚĂ**

Având în vedere prevederile:

* Ordonanţei de Urgenţă a Guvernului nr. 8/2009 privind acordarea voucherelor de vacanţă cu modificările şi completările ulterioare;
* Hotărârea nr. 215/2009 pentru aprobarea Normelor metodologice privind acordarea voucherelor de vacanţă;

 ARTICOLUL 1

 (1) În scopul recuperării capacităţii de muncă, a întreţinerii capacităţii de muncă şi a motivării personalului din cadrul PRIMARIEI COMUNEI CRICIOVA - funcționari publici și personal contractual - instituția publică acordă acestora vouchere de vacanţă, în valoare de 1.450 lei pentru un salariat, în condiţiile art. 1 alin. 2 din O.U.G. nr. 8/2009 cu modificările şi completările ulterioare.

1. Voucherele de vacanţă se acordă până la data de 30 noiembrie 2019, au o valoare nominală de 50 lei şi o perioadă de valabilitate de un an de la data emiterii pe suport de hârtie conform prevederilor legale. Voucherele de vacanță se acordă pe suport de hârtie, în carnete care vor cuprinde maxim 29 de file, respectiv valoarea de maxim 1450 lei.
2. În condiţiile art. 3 alin. (7) din ordonanţa de urgenţă, sumele reprezentând costul imprimatului voucherului de vacanţă pe suport hârtie, precum şi costul emiterii voucherului de vacanţă pe suport hârtie, se suportă de către instituția publică din bugetul local al comunei Criciova
3. Se aplică impozit pe venit ( 10 % din valoarea voucherelor de vacanță acordate).

 ARTICOLUL 2

 (1) În cazul cumulului de funcţii, voucherele de vacanţă se acordă de către angajatorul ude personalul în cauză îşi are funcţia de bază, potrivit legii.

 (2) Voucherele de vacanţă se acordă personalului din cadrul PRIMARIEI COMUNEI CRICIOVA, care, în perioada de referinţă prevăzută de art. 1 alin. (2) din O.U.G. nr. 8/2009 cu modificările şi completările ulterioare, beneficiază de concediu de odihnă, concediu pentru incapacitate temporară de muncă, concediu de maternitate, concediu pentru risc maternal şi concediu pentru îngrijirea copilului bolnav, considerate perioade de activitate prestată conform art. 145 alin. 4 din Legea nr. 53/2003 *privind Codul muncii*, republicată cu modificările şi completările ulterioare.

 (3) Voucherele de vacanță nu se acordă funcționarilor publici și angajaților cu contract individual de muncă din cadrul instituției care beneficiază în toată perioada 1 iulie 2018- 30 noiembrie 2019 de concediu pentru creșterea copilului în vârstă de până la 2 ani, respectiv până la 3 ani în cazul copilului cu handicap.

 (4) În cazurile în care personalul din cadrul Primariei Comunei Criciova a fost prezent parțial la locul de muncă în perioada 1 iulie 2018- 30 noiembrie 2019 din diferite motive ( angajare în cursul perioadei, reîntoarcere din concedii, etc), voucherele de vacanță se vor acorda după următorul calcul : 29 ( numărul maxim de vouchere) se înmulțește cu raportul dintre numărul de zile de activitate prestată în perioada 1 iulie 2018 -30 noiembrie 2019 /356 (numărul de zile lucrătoare din perioada 1 iulie 2018-30 noiembrie 2019).

ARTICOLUL 3

 Sumele aferente voucherelor de vacanță sunt prevăzute în bugetul aprobat pentru anul 2019.

ARTICOLUL 4

Compartimentul achiziţii publice din cadru Primăriei comunei Criciova întocmește contractul pentru achiziționarea voucherelor de vacanță cu respectarea prevederilor art. 4 din HG nr. 215/2009 pentru aprobarea Normelor metodologice privind acordarea tichetelor de vacanță, cu modificările şi completările ulterioare. Contractul cuprinde atât contravaloarea nominală a voucherelor de vacanță cât și costul imprimatului reprezentând voucher de vacanță. Contractul se semnează de persoanele autorizate a semna angajamentele legale in instituție și se supune obligatoriu vizei de control financiar preventiv propriu înainte de a fi aprobat de primar.

ARTICOLUL 5

După parcurgerea etapei de contractare, se întocmesc două tabele nominale care să cuprindă: nume prenume beneficiar, cod numeric personal si semnătura beneficiarului, din care un exemplar împreună cu nota de comandă merge la furnizorul de vouchere (pentru întocmirea facturii proforme) și un exemplar merge la Compartimentul contabil pentru a fi distribuite salariaților beneficiari de vouchere de vacanță pe baza cărții de identitate.

ARTICOLUL 6

 Evidența formularelor cu regim special şi evidența contabilă a tipizatelor se asigură în cadrul Compartimentului contabil. Înregistrarea în contabilitate a operațiunilor privind emiterea, achiziționarea și utilizarea tichetelor de vacanță se face cu respectarea prevederilor Legii contabilității nr. 82/1991, republicată și a reglementărilor contabile aplicabile. Evidența mișcarii voucherelor de vacanță pe suport de hârtie se ține la valoarea nominală imprimată pe acestea.

ARTICOLUL 7

 **(1)** Salariaţii care primesc vouchere de vacanţă nominale sunt singurele persoane îndreptăţite să utilizeze tichetele de vacanţă în perioada menţionată pe acestea, şi în exclusivitate pentru achitarea pachetului de servicii turistice contractat care poate cuprinde servicii de cazare, alimentaţie publică, transport, tratament balnear, agrement conform art. 23 din HG nr. 215/2009 *pentru aprobarea Normelor metodologice privind acordarea tichetelor de vacanţă.*

(2) Se interzice salariaţilor, beneficiari ai voucherelor de vacanţă următoarele:

1. utilizarea tichetelor de vacanţă pentru achiziţionarea altor servicii decât cele prevăzute mai sus;
2. primirea unui rest de bani la tichetul de vacanţă, în cazul în care suma corespunzătoare solicitată este mai mică decât valoarea nominală a tichetului de vacanţă;
3. comercializarea voucherelor de vacanţă în schimbul unor sume de bani şi/sau al altor bunuri şi/sau servicii.

 ARTICOLUL 8

1. În cazurile în care funcționarii publici și angajatii cu contract individual de muncă din cadrul instituției au încheiat activitatea înainte de data acordării voucherelor de vacanță, vor primi vouchere proportional cu timpul lucrat , impozitul retinandu-se in numerar
2. Salariatul are obligaţia să restituie angajatorului voucherele de vacanţă pe suport de hârtie acordate şi neutilizate ori necuvenite, potrivit prevederilor legale, după cum urmează:
3. la sfârşitul perioadei de valabilitate a acestora;
4. la data încetării raporturilor de muncă.

PREȘEDINTE DE ȘEDINȚĂ

BIRLAD IOANA CRINA